
MINISTRSTVO ZA ZUNANJE IN EVROPSKE ZADEVE
EU-portal2@gov.si
ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog sklepa Sveta o finančnih prispevkih članic Evropskega razvojnega sklada za financiranje tega sklada, ki določa zgornjo mejo za leto 2028, letni znesek za leto 2027 in znesek prvega obroka za leto 2027 ter vključuje okvirno in nezavezujočo napoved pričakovanih letnih zneskov prispevkov za leti 2029 in 2030
Naslov dokumenta v delovnem jeziku EU: Proposal for a Council Decision on the financial contributions to be paid by the parties to the European Development Fund to finance that fund specifying the ceiling for 2028, the annual amount for 2027, the amount of the first instalment for 2027 and an indicative and non-binding forecast for the expected annual amounts of contributions for the years 2029 and 2030
Datum dokumenta: 02.10.2026
Številka dokumenta: 14002/26 
Medinstitucionalna oznaka: 2026/0303(NLE)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Nezakonodajni postopek 
Faza sprejemanja:  
4. Pristojni organ EU: 

Svet  EU v sestavi: FAC - Svet EU za zunanje odnose 

Delovno telo Sveta EU: C.16 - Delovna skupina za afriške, karibske in pacifiške države (AKP)
5. Organ, pristojen za dokončen sprejem stališča RS:
  Vlada
6. Pravna podlaga za obravnavo v Državnem zboru: 
 Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  g. Tone Kajzer, minister, MZEZ dr. Stanislav Raščan, državni sekretar, MZEZ mag. Jernej Videtič, v.d.generalnega direktorja Direktorata za gospodarsko diplomacijo in razvojno-humanitarno pomol, MZEZ mag. Minca Benedejčič, vodja Sektorja za upravljanje mednarodnega razvojnega sodelovanja in humanitarne pomoči, MZEZ
7. Roki:

Predviden čas pričetka obravnave zadeve EU v institucijah EU: 05.10.2026
Predviden čas sprejema zadeve EU v institucijah EU: 13.11.2026
Rok za odziv organa: 26.10.2026
Rok za obravnavo na seji Vlade in njenih odborih: 12.11.2026
Rok za obravnavo predloga stališča RS v DZ: 
Predlog z obrazložitvijo za skrajšanje oziroma podaljšanje rokov: 
Evropska komisija je predlog sklepa državam članicam poslala 2. oktobra 2026, Svet mora o predlogu odločiti najkasneje 15. novembra 2026. Obravnava predloga na ravni EU bo predvidoma potekala v 46. tednu leta 2026, zato predlagamo, da Vlada RS gradivo dokončno obravnava najkasneje na seji Odbora za gospodarstvo dne 10. novembra 2026.
8. Organ, odgovoren za pripravo predloga stališča RS:

Organ: Ministrstvo za zunanje in evropske zadeve
Kontaktne osebe organa: Albin Keuc
9. Delovna skupina Vlade, organizirana za posamezno področje zadev EU: 
DS05 - Mednarodna razvojna pomoč 

vodilni organ: MZEZ - Ministrstvo za zunanje in evropske zadeve

vodja delovne skupine: mag. Jernej Videtič, v.d. generalnega direktorja Direktorata za gospodarsko diplomacijo in razvojno-humanitarno pomoč
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: Ministrstvo za finance
Kontaktna oseba organa: Rok Jesih, likvidnost.mf, gp.mf
11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za gospodarstvo
	Tone Kajzer

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 - ZF in 555/26) je Vlada Republike Slovenije sprejela naslednji sklep
A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o finančnih prispevkih članic Evropskega razvojnega sklada za financiranje tega sklada, ki določa zgornjo mejo za leto 2028, letni znesek za leto 2027 in znesek prvega obroka za leto 2027 ter vključuje okvirno in nezavezujočo napoved pričakovanih letnih zneskov prispevkov za leti 2029 in 2030 - 14002/26, ki se glasi:

"Republika Slovenija soglaša s Predlogom sklepa Sveta o finančnih prispevkih članic Evropskega razvojnega sklada za financiranje tega sklada, ki določa zgornjo mejo za leto 2028, letni znesek za leto 2027 in znesek prvega obroka za leto 2027 ter vključuje okvirno in nezavezujočo napoved pričakovanih letnih zneskov prispevkov za leti 2029 in 2030.

Skladno z "Notranjim sporazumom v okviru večletnega finančnega okvira za obdobje 2014 – 2020 v skladu s sporazumom o partnerstvu AKP-EU" (Ur. l. RS, št. 105/13), Republika Slovenija v Evropski razvojni sklad prispeva sredstva Evropski komisiji za leto 2027 v višini 1.032.792 EUR, od tega za prvi obrok za leto 2027 v višini 449.040 EUR Evropski komisiji."
B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Namen predloga je določiti zgornjo mejo prispevka za leto 2028, letni znesek za leto 2027, prvi obrok za leto 2027 ter okvirno in nezavezujočo napoved pričakovanih letnih zneskov prispevkov za leti 2029 in 2030.

Slovenija se je z ratifikacijo "Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije" (Uradni list RS – Mednarodne pogodbe, št. 17/13, v nadaljevanju: Notranji sporazum za 11. Evropski razvojni sklad) zavezala, da bo v 11. Evropski razvojni sklad prispevala 0,22452 odstotka vrednosti sklada oziroma 68.492.071 EUR, od tega 65.934.788 EUR Evropski komisiji in 2.577.283 EUR Evropski investicijski banki.

Države članice v posameznem letu plačilo izvedejo v treh obrokih (21. januarja, julija in novembra). Evropska komisija in Evropska investicijska banka vsako leto ocenita potrebno višino prispevka za naslednje leto ter zgornjo mejo letnega zneska prispevka za leto kasneje. Pri oceni se upošteva dva cilja: pomagati državam članicam, da v svojih nacionalnih proračunih rezervirajo čim bolj natančne zneske, ter zagotoviti dovolj razpoložljivih finančnih sredstev za izvajanje aktivnosti. Za vplačilo vsakega obroka se nato sprejme ločena odločitev Sveta EU, s katero se po potrebi lahko na novo določi skupni znesek prispevka v tistem letu ter izračuna višino obroka za vsako posamezno državo članico glede na delež, ki odpade nanjo v skladu z Notranjim sporazumom. 

S sklepom Sveta (EU) 2025/2324 z dne 13. novembra 2025 o finančnih prispevkih članic Evropskega razvojnega sklada za financiranje tega sklada, ki določa zgornjo mejo za leto 2027, letni znesek za leto 2026 in znesek prvega obroka za leto 2026 ter okvirno in nezavezujočo napoved pričakovanih letnih zneskov prispevkov za leti 2028 in 2029 je bila določena zgornja meja letnega zneska prispevkov držav članic v Evropski razvojni sklad za leto 2027 v višini 460 mio EUR za Evropsko komisijo. S tem predlogom se določa znesek prispevkov članic Evropskega razvojnega sklada za leto 2027, ki je enak že dogovorjeni zgornji meji. Slovenija bo tako v Evropski razvojni sklad v letu 2027 prispevala 1.032.792 EUR Evropski komisiji (0,22452 odstotka od 460 mio EUR).   

Višina prvega obroka Slovenije za leto 2027 bo skladno s predlogom znašala 449.040 EUR, in sicer za plačilo Evropski komisiji v celoti.

Zgornja meja letnega zneska članic Evropskega razvojnega sklada za leto 2028 se določi v višini 400 mio EUR za Evropsko komisijo, kar je enako, kot je bilo določeno s sklepom Sveta (EU) 2025/2324 z dne 13. novembra 2025 o finančnih prispevkih članic Evropskega razvojnega sklada za financiranje tega sklada, ki določa zgornjo mejo za leto 2027, letni znesek za leto 2026 in znesek prvega obroka za leto 2026 ter okvirno in nezavezujočo napoved pričakovanih letnih zneskov prispevkov za leti 2028 in 2029. Slovenija bo tako v Evropski razvojni sklad v letu 2028 predvidoma prispevala 898.080 EUR Evropski komisiji (0,22452 odstotka od 400 mio EUR). Predlog v letu 2027 in naprej ne predvideva vplačil Evropski investicijski banki.

Okvirna, nezavezujoča napoved pričakovanih letnih zneskov prispevkov članic Evropskega razvojnega sklada za leto 2029 se določi v višini 300 mio EUR za Evropsko komisijo, za leto 2030 pa v višini 250 mio EUR za Evropsko komisijo. Predlog v letih 2028 in 2029 ne predvideva vplačil Evropski investicijski banki.

V skladu s členom 19(2) Uredbe Sveta (EU) 2018/1877 z dne 26. novembra 2018 o finančni uredbi, ki se uporablja za 11. Evropski razvojni sklad, in razveljavitvi Uredbe (EU) 2015/323 (v nadaljevanju: finančna uredba za 11. Evropski razvojni sklad) Svet odloči o tem predlogu do 15. novembra 2026, prvi obrok za leto 2027 pa je treba plačati najpozneje 21. januarja 2027. 

Člen 21(1) finančne uredbe za 11. Evropski razvojni sklad določa, da bo morala država članica, ki ni pravočasno plačala obroka prispevka, plačati obresti za neplačani znesek. Ista uredba v členu 20(5) tudi določa, da mora država članica najpozneje na datum plačila posameznega obroka na račun v dobro knjižiti tudi znesek morebitnih negativnih obresti na pozitivno stanje, ki so na računu nastale do prvega dne meseca pred mesecem, v katerem bo izvršeno plačilo obroka. Podatek o zaračunanih negativnih obrestih na računu Evropske komisije, imenovanem Evropski razvojni sklad, odprtem pri Banki Slovenije, od 1. oktobra do 1. decembra 2026 bo državam članicam naknadno zagotovila Evropska komisija.
OCENA VPLIVOV IN POSLEDIC PREDLOGA ZADEVE EU: 
Vpliv na pravni red

Ni vpliva na pravni red.

Posledice za proračun

Sredstva za prvi obrok v letu 2027 v višini 449.040 EUR zagotovi Ministrstvo za zunanje zadeve s postavke 221633 "Članarina EDF", ukrep 1811-11-0006 "Razvojno sodelovanje". 

Sredstva za kompenzacijo negativnih obresti za pozitivno stanje na računu Evropske komisije "Evropski razvojni sklad", odprtem pri Banki Slovenije, nastalih med 1. oktobrom 2026 in 1. decembrom 2026, zagotovi Ministrstvo za finance s postavke 6522 – Stroški finančnih razmerij, ukrep 1611-15-0001 – "Izvajanje upravljanja z denarnimi sredstvi".

Morebitno neplačilo se sankcionira z zamudnimi obrestmi v višini obrestne mere Evropske centralne banke plus 2 odstotni točki in se vsak mesec zamujanja zviša za dodatnih 0,25 odstotne točke.
Vpliv na gospodarstvo

Ni vpliva na gospodarstvo.
Vpliv na javno upravo

Ni vpliva na javno upravo.
Vpliv na okolje

Ni vpliva na okolje.
Drugo

C)

Predstavniki RS, ki bodo zastopali stališče RS v institucijah EU: 
Metka Ipavic, Neja Ivanović

